EkBass/fiwiki-20250220-pages-articles huggingface dataset:
Jouhisompasammal

Jouhisompasammal (Splachnum sphaericum) on lehtisammallaji sompasammalten heimossa (Splachnaceae). Sen levinneisyysaluetta on Maan pohjoispuolisko. Suomen alueella laji on elinvoimainen ja esiintyy koko maan alueella, pohjoisessa yleisenä. Jouhisompasammal on lyhytikäinen löyhinä kellanvihreinä kasvustoina kasvava laji. Lehdet ovat soikeat, kapeatyviset ja teräväkärkiset. Itiöpesäkkeitä kasvaa yleisesti. Niiden perä on punakeltainen, ohut ja huomattavan pitkä, jopa 12 senttimetriä. Itiöpesäke on pieni ja sylinterimäinen. Pesäkeperä muodostaa sen alla noin kaksi kertaa pesäkettä leveämmän munamaisen tai päärynämäisen laajentuman. Jouhisompasammal elää erityyppisissä metsissä ja tuntureilla kosteilla paikoilla kasvualustanaan hirven ja poron lanta, oksennuspallot ja raadot. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Jahns, Hans Martin 1982: Sanikkaiset Sammalet Jäkälät Pohjois-, Keski- ja Länsi-Euroopassa (Farne, Moose, Flechten Mittel-, Nord- und Westeropas). Helsinki Otava. === Viitteet === == Aiheesta muualla == Kuvalinkit: * Pinkka – Lajintuntemuksen oppimisympäristö: Jouhisompasammal (Splachnum sphaericum) Luokka:Sompasammalet
PZL.23 Karaś

PZL.23 Karaś (suom. ruutana) on puolalainen kevyt toisen maailmansodan aikainen pommikone, jota käytettiin myös tiedusteluun ja Puolan armeijan yhteyskoneena. Konetyyppi oli yksimoottorinen alataso, joka kehiteltiin 6-paikkaisesta P.13 -matkustajakoneesta. Ensimmäinen, noin 40 lentokoneen A-sarja valmistui Bristol IIM2 -moottorilla, jonka teho oli 590 hevosvoimaa. Koneen aseistuksena oli kolme 7,7 millimetrin konekivääriä, joista yksi ampui kiinteästi eteen, toinen vapaasti liikuteltavana taakse ylös ja kolmas sijaitsi ala-ampumossa, rungon alapuolisessa gondolissa. Pienestä 680 hevosvoiman (507 kW) moottoritehostaan huolimatta tyyppi kykeni kuljettamaan enimmillään 700 kg suuruisen pommikuorman. Niin kutsutun operatiiviseen käyttöön osoitetun B-sarjan PZL.23 käytti Bristol Pegasus VIII -tähtimoottoria voimanlähteenään. PZL.23 oli hidas ja kömpelö, sen moottori alimitoitettu ja puolustusaseistus heikohkoa. Siten se oli helppo saalis saksalaisten aseille salamasodan aikana. Laskeutumistelineet olivat kiinteätä muotosuojallista mallia. Suurin nopeus oli 300 km/h ja lentomatka 1 400 kilometriä. Lakikorkeus oli 7 300 metriä.Chant 2008: s. 267 Konetyyppiä valmistettiin arviolta 250 kappaletta. Humblen mukaanHumble 1976: s. 6 tyyppi oli Puolan pääasiallinen pommikonetyyppi, sekä kärsi kovimpia menetyksiä taistelutoimissa. Osa tämän tyypin koneista internoitiin Romaniaan Puolan puolustuksen romahtaessa syksyllä 1939. ==Lähteet== * Chant, Chris: II maailmansodan lentokoneet, suom. Petri Kortesuo. Hämeenlinna Karisto, 2008, ISBN 978-951-23-5025-4 * ===Viitteet=== Luokka:PZL:n ilma-alukset Luokka:Puolalaiset pommikoneet Luokka:1930-luvun pommikoneet Luokka:Puolalaiset tiedustelukoneet Luokka:1930-luvun tiedustelukoneet
Punasompasammal

Punasompasammal (Splachnum rubrum) on lehtisammallaji sompasammalten heimossa (Splachnaceae). Sen levinneisyysaluetta on Maan pohjoispuoliskon havumetsävyöhyke. Suomen alueella lajia esiintyy melko harvinaisena koko maassa Ahvenanmaata ja Enontekiötä lukuun ottamatta. Ulkonäöltään punasompasammal muistuttaa keltasompasammalta (Splachnum luteum). Lajin pitkäperäisten itiöpesäkkeiden pesäkeosan sompamaiset kaulalaajentumat ovat tummanpunaisia. Punasompasammal on lyhytikäinen ja tuottaa yleisesti itiöpesäkkeitä. Se kasvaa tuoreissa metsissä ja soilla esimerkiksi hirven ja lehmän lannalla. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 === Viitteet === == Aiheesta muualla == Kuvalinkit: * Pinkka – Lajintuntemuksen oppimisympäristö: Punasompasammal (Splachnum rubrum) Luokka:Sompasammalet
Keltasompasammal

Keltasompasammal (Splachnum luteum) on lehtisammallaji sompasammalten heimossa (Splachnaceae). Sen levinneisyysaluetta on Maan pohjoispuolisko, erityisesti havumetsäalue. Suomessa keltasompasammalta esiintyy koko maan alueella paitsi lounaassa, pohjoisosassa se on yleinen. Keltasompasammal on lyhytikäinen ja kasvaa pieneksi, yhdestä kahteen senttimetriä korkeaksi. Lehdet ovat leveät, niissä on lyhyt ja terävä kärki sekä selvä keskisuoni. Lajin itiöpesäke on huomattavan suuri ja pitkäperäinen, jopa 15 senttimetriä pitkä. Pesäke on pysty, pitkänomainen ja haiseva. Sen alla on leveä ja vaaleankeltainen kaulaosan laajentuma, joka toimii laskeutumisalustana lajin itiöitä levittäville kärpäsille. Keltasompasammal kasvaa lehmän, poron ja hirven lannalla metsissä soisilla paikoilla. == Lähteet == * Rikkinen, Jouko 2008: Jäkälät & sammalet Suomen luonnossa. Kustannusosakeyhtiö Otava, Helsinki. * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. === Viitteet === == Aiheesta muualla == Kuvalinkit: * Pinkka – Lajintuntemuksen oppimisympäristö: Keltasompasammal (Splachnum luteum) Luokka:Sompasammalet
Paris (Texas)

Paris on kaupunki Texasin osavaltiossa Yhdysvalloissa. Vuoden 2010 väestönlaskennassa väestöä oli 25 171 henkilöä, joista miehiä 11 741 ja naisia 13 430 henkilöä. ==Liikenne== Kaupunki sijaitsee valtateiden 82 ja 271 risteyskohdassa. Kaupungissa on Cox Fieldin lentokenttä. ==Lähteet== == Aiheesta muualla == Luokka:Texasin kaupungit
Pohjansompasammal

Pohjansompasammal (Splachnum melanocaulon) on lehtisammallaji sompasammalten heimossa (Splachnaceae). Sen levinneisyysaluetta on Maan pohjoispuoliskon havumetsävyöhyke. Suomessa pohjansompasammalta esiintyy harvinaisena maan pohjoisosissa. Suomen alueella laji on äärimmäisen uhanalainen (CR). Pohjansompasammal on lyhytikäinen, ruusukelehtinen ja kasvaa yhdestä kolmeen senttimetriä korkeaksi. Lehdet ovat isoja, leveän soikeita, kapeakärkisiä ja jyrkästi suippenevia. Itiöpesäkkeen perä on mustanpunainen ja yhdestä kolmeen senttimetriä pitkä. Pesäkkeen tyvellä on sompamainen, pulleahko, lähes valkoinen laajentuma. Lehtituntomerkeillä laji on hyvin samannäköinen kuin keltasompasammal (Splachnum luteum), jonka itiöpesäkkeet ovat erivärisiä ja selvästi pitkäperäisempiä. Pohjansompasammal kasvaa metsäisillä soilla hirven, poron ja muiden eläinten lannalla ja myös kangasmetsissä koivun mahlaa vuotavilla kannoilla. Itiöt ovat hyönteislevitteisiä ja leviävät erityisesti raatokärpästen mukana. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Ulvinen, T. 2009: Splachnum melanocaulon – vaarantunut. Ympäristöopas Suomen uhanalaiset sammalet. Toim. Laaka-Lindberg, Sanna, Anttila, Susanna & Syrjänen, Kimmo. Suomen ympäristökeskus (SYKE). * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 === Viitteet === Luokka:Sompasammalet Luokka:Uhanalaiset kasvit
Päärynäsammal

Päärynäsammal (Leptobryum pyriforme) on lehtisammallaji nuijasammalten heimossa (Meesiaceae). Sen levinneisyysaluetta on koko maailma, laji on kosmopoliitti. Suomen alueella päärynäsammal on elinvoimainen ja sitä esiintyy Ahvenanmaalta pohjoisimpaan Lappiin. Päärynäsammal on kulttuurielinympäristöjä suosiva yksikotinen pioneerilaji. Itiöpesäkkeitä ja itujyväsiä esiintyy yleisesti. Laji kasvaa luonnonympäristöissä muun muassa kosteilla varjoisilla kalkkikallioilla ja tulvien alle jäävillä lahopuilla. Kulttuuriympäristöissä paljaalla runsasravinteisella maalla, rapautuvalla betonilla, kasvihuoneissa ja kukkaruukuissa. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 === Viitteet === == Aiheesta muualla == Kuvalinkit: * Pinkka – Lajintuntemuksen oppimisympäristö: Päärynäsammal (Leptobryum pyriforme) Luokka:Hiirensammalet (alaluokka)
Lännenriippusammal

Lännenriippusammal (Neckera pumila) on lehtisammallaji riippusammalten heimossa (Neckeraceae). Sen levinneisyysaluetta on Eurooppa Välimereltä pohjoiseen Skandinaviaan ja Pohjois-Afrikka. Suomen alueella lännenriippusammal on harvinainen ja äärimmäisen uhanalainen (CR). Sillä on kaksi tunnettua esiintymää Vammalassa ja Pälkäneellä, jotka molemmat ovat löytyneet 2000-luvulla. Lännenriippusammal on väriltään vihreä ja hieman kiiltoinen. Se muistuttaa haapariippusammalta (Neckera pennata), mutta on pienempi. Lajin lehtien kärjet ovat suipompia ja verson latvassa voivat olla pitkäsuippuisia. Lännenriippusammal on kaksikotinen (haapariippusammal yksikotinen) ja tuottaa harvoin tai äärimmäisen harvoin itiöpesäkkeitä. Se lisääntyy ja leviää useimmin suvuttomasti ituversoista. == Lähteet == * Parnela, A. 2009: Neckera pumila - äärimmäisen uhanalainen. Ympäristöopas Suomen uhanalaiset sammalet. Toim. Laaka-Lindberg, Sanna, Anttila, Susanna & Syrjänen, Kimmo. Suomen ympäristökeskus (SYKE). * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 === Viitteet === Luokka:Palmikkosammalet (lahko)
Isoriippusammal

Isoriippusammal (Exsertotheca crispa) on lehtisammallaji riippusammalten heimossa (Neckeraceae). Sitä esiintyy Euroopassa ja Kaukasuksella, Pohjoismaissa keskiosan korkeudelle asti. Isoriippusammal kasvaa epifyyttinä varjoisilla kalkkikallioilla ja vanhojen puiden rungoilla. Sen kasvutapa on riippuva tai koheneva. Lajin versot ovat viidestä 20:een senttimetriä pitkiä, litteitä, vaaleanvihreitä ja epäsäännöllisesti sulkahaaraisia. Lehdet ovat kielimäisiä, selvästi poikittaisaaltoisia, ehytlaitaisia ja pyöreäkärkisiä. Laji on kaksikotinen. Itiöpesäkkeitä kasvaa harvoin. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Jahns, Hans Martin 1982: Sanikkaiset Sammalet Jäkälät Pohjois-, Keski- ja Länsi-Euroopassa (Farne, Moose, Flechten Mittel-, Nord- und Westeropas). Helsinki Otava. === Viitteet === == Aiheesta muualla == * Pinkka – Lajintuntemuksen oppimisympäristö: Isoriippusammal (Exsertotheca crispa) Luokka:Palmikkosammalet (lahko)
Pahtaomenasammal

Pahtaomenasammal (Bartramia halleriana) on lehtisammallaji omenasammalten heimossa (Bartramiaceae). Sitä esiintyy Maan pohjoisen ja eteläisen puoliskon viileillä vyöhykkeillä ja vuoristoissa. Pahtaomenasammal muodostaa tiheitä kasvustoja jotka ovat enintään 15 senttimetriä korkeita. Lehdet ovat jouhimaisen kapeat ja usein samaan suuntaan taipuvat. Itiöpesäke on pallomainen. Suomen alueella pahtaomenasammal on elinvoimainen ja melko harvinainen. Sitä esiintyy lähes koko maassa, lukuun ottamatta Ahvenanmaata ja Keski-Pohjanmaata. Laji kasvaa karujen metsäkallioiden seinämillä ja erilaisilla jyrkänteillä kalkkipitoisia kivilajeja karttaen. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 === Viitteet === == Aiheesta muualla == Kuvalinkit: * Pinkka – Lajintuntemuksen oppimisympäristö: Pahtaomenasammal (Bartramia halleriana) Luokka:Hiirensammalet (alaluokka)
Kairasammal

Kairasammal (Meesia triquetra) on lehtisammallaji nuijasammalten heimossa (Meesiaceae). Sen levinneisyysaluetta on Maan pohjoispuolisko sekä Uusi-Guinea ja Australia. Kairasammalen lehdet ovat alaspäin taipuvia, reunoilta kauttaaltaan terävähampaisia ja sijaitsevat kolmena rivinä. Itiöpesäkkeitä kasvaa harvoin, itiöt ovat isoja. Suomen alueella kairasammalta esiintyy Ahvenanmaalta pohjoisimpaan Lappiin, pohjoisessa melko yleisesti. Laji elää eutrofisilla kasvupaikoilla letoilla, lettorämeillä ja muun tyyppisillä soilla. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Syrjänen, K. 2009: Meesia longiseta – erittäin uhanalainen. Ympäristöopas Suomen uhanalaiset sammalet. Toim. Laaka-Lindberg, Sanna, Anttila, Susanna & Syrjänen, Kimmo. Suomen ympäristökeskus (SYKE). === Viitteet === Luokka:Hiirensammalet (alaluokka)
Anomeerinen efekti

Anomeerinen efekti tai anomeerinen vaikutus on eräs stereoelektronisen efektin tyyppi, joka vaikuttaa heterosyklisten yhdisteiden konformaatioon. Anomeerisessa efektissä heterosyklisen yhdisteen heteroatomin vieressä oleva elektroneja puoleensa vetävä substituentti on stabiilimmassa asemassa aksiaalisessa konformaatiossa kuin ekvatoriaalisessa konformaatiossa, vaikka ekvatoriaalinen asema olisi steerisesti suotuisampi. Ensimmäisen kerran anomeerinen efekti havaittiin glukopyranosideilla, mutta se esiintyy myös tetrahydropyraanin johdannaisilla ja myös, jos heteroatomi on typpi tai rikki. == Perusta == Anomeerista efektiä selitetään usein hyperkonjugaatiolla. Renkaan heteroatomilla on vapaa elektronipari, jonka se voi luovuttaa puoleensa vetävälle ryhmälle. Tällöin muodostuu konjugoitu systeemi, joka on hyvin stabiili. Elektronin siirto onnistuu ainoastaan, jos vapaa elektronipari on antiperiplanaarisessa asemassa elektroneja puoleensa vetävän ryhmän ja hiiliatomin hajottavan σ*-molekyyliorbitaalin kanssa. Tämä toteutuu, kun elektroneja puoleensa vetävä ryhmä on aksiaalisessa asemassa ja heteroatomin vapaa elektronipari on aksiaalisessa asemassa. Tämä lyhentää ja vahventaa renkaan heteroatomin ja hiilen välistä sidosta ja pidentää ja heikentää hiilen ja elektroneja puoleensa vetävän substituentin välistä sidosta. Anomeerinen efekti vaikuttaa muun muassa sokerimolekyylien konformaatioon ja α-anomeeri, jossa substituentti on aksiaalisessa asemassa, on usein suositumpi kuin β-anomeeri. == Katso myös == * anomeeri == Lähteet == Luokka:Stereokemia Luokka:Heterosykliset yhdisteet Luokka:Hiilihydraatit
Bud Blake

Julian ”Bud” BlakeBud Blake; based 'Tiger' comic strip on his boyhood memories The Boston Globe, 31.12.2005. Viitattu 2.9.2013. (13. helmikuuta 1918 Nutley, New Jersey – 26. joulukuuta 2005 Portland, Maine)Jussi Karjalainen: Bud Blake (muistokirjoitus, tilaajille). Helsingin Sanomat. Viitattu 15.10.2012. oli yhdysvaltalainen sarjakuvapiirtäjä, joka muistetaan parhaiten vuosina 1965–2004 piirtämästään strippisarjakuvasta Tiikeri (Tiger). Blake työskenteli isänsä tavoin art directorina newyorkilaisessa mainostoimistossa, mutta ryhtyi 1950-luvun alussa piirtämään yksiruutuista Ever Happen To You? -sarjakuvaa, joka pääsi King Features Syndicate -sarjakuvasyndikaatin levitykseen. Se ilmestyi 12 vuotta, minkä jälkeen Blake aloitti Tiikerin piirtämisen vuonna 1965. Tiikerin päähenkilöt olivat kaikki lapsia ja sen huumori viatonta, vaatimatonta ja arkisiin tilanteisiin perustuvaa. Varsinkin Blaken piirrostyötä on arvostettu. Sarja palkittiin Yhdysvalloissa vuoden parhaana huumorisarjakuvana vuosina 1970, 1978 ja 2000. Tiikerin suosio oli suurimmillaan 1970-luvulla, jolloin se ilmestyi noin 400 lehdessä eri puolilla maailmaa. Myöhempinä vuosina Blaken viiva alkoi ikääntymisen vuoksi muuttua haparoivaksi, mutta hän ei palkannut avustajia. Hän lopetti viimein sarjan piirtämisen keväällä 2004, mutta se jatkoi edelleen ilmestymistään uusintoina.Jyrki Vainio: Tiikerin piirtäjä Bud Blake kuoli Kvaak.fi 29.12.2005. Viitattu 15.10.2012. Blaken kuollessa seuraavana vuonna sitä julkaisi yhä noin sata lehteä. Suomessa Tiikeriä julkaisi muun muassa Helsingin Sanomat koko sarjan ilmestymisen ajan. ==Lähteet== Luokka:Yhdysvaltalaiset sarjakuvantekijät Luokka:Vuonna 1918 syntyneet Luokka:Vuonna 2005 kuolleet
Eric Lichtenstein

Eric Lichtenstein (s. 6. lokakuuta 1994 Buenos Aires) on argentiinalainen moottoriurheilija. Hän aloitti uransa karting-sarjoissa vuonna 2003. Vuonna 2011 Lichtenstein kilpaili Formula Pilota China -sarjassa. Vuonna 2012 hän kilpaili Britannian Formula Ford -sarjassa sijoittuen sarjan kolmanneksi. Vuonna 2013 Lichtenstein kilpaili GP3-sarjassa Carlin-tallissa. Hän ajoi kymmenen kilpailua saavuttamatta pisteitä. Hänet korvattiin loppukaudesta Alexander Simsillä. == GP3 -tulokset == Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus 2013 Carlin ESP FEA 18 ESP SPR 10 VAL FEA Kesk. VAL SPR Kesk. GBR FEA 14 GBR SPR 10 GER FEA Kesk. GER SPR 21 HUN FEA 18 HUN SPR 16 BEL FEA BEL SPR ITA FEA ITA SPR ABU FEA ABU SPR 0 22. == Lähteet == ==Aiheesta muualla== *Eric Lichtenstein Driverdatabase- sivustolla Luokka:GP3-kuljettajat Luokka:Argentiinalaiset autourheilijat Luokka:Vuonna 1994 syntyneet Luokka:Elävät henkilöt
Preeriakana

Preeriakana (Tympanuchus cupido) on preeriakanojen sukuun kuuluva kanalintulaji. ==Tuntomerkit== Preeriakana on tukeva ja kauttaaltaan ruskean juovikas lintu. Molemmilla sukupuolilla on pitkät niskasulat. Soitimella koiraan keltaiset ilmapussit niskan sivuilla ja silmien yläpuolella täyttyvät. ==Levinneisyys== Preeriakanoja elää Pohjois-Amerikassa Yhdysvalloissa. Aiemmin se on pesinyt myös Kanadassa, mutta on hävinnyt sieltä ja monilta muilta alueilta Yhdysvalloista. Lajin kannan arvellaan olevan noin 360 000 sukukypsää yksilöä. thumb|250px|Naaras ==Lähteet== Luokka:Metsäkanat
Samin Gómez

Samin Gómez Briceno (s. 4. helmikuuta 1992 Maracay, Venezuela) on venezuelalainen autourheilija. == Ura == Hän aloitti uransa karting-sarjoissa vuonna 2006. Hän on urallaan kilpaillut muun muassa Formula Renault Challenge- ja Formula Pilota China -sarjoissa. Vuonna 2012 Gómez kilpaili Formula Abarth -sarjassa. Vuonna 2013 Gómez kilpaili GP3-sarjassa Jenzer-tallissa saavuttamatta pisteitä. Vuonna 2014 Gómez ajoi kaksi kilpailua Auto GP World Series -sarjassa saavuttaen kaksi pistettä. Vuonna 2015 Gómez teki paluun GP3-sarjaan ajaen Campos Racing -tallissa. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2013 Jenzer Motorsport ESP FEA 16 ESP SPR 13 VAL FEA Kesk. VAL SPR 19 GBR FEA 20 GBR SPR 18 GER FEA 18 GER SPR 19 HUN FEA 19 HUN SPR 14 BEL FEA 16 BEL SPR Kesk. ITA FEA 17 ITA SPR 15 ABU FEA 22 ABU SPR 25 0 26. 2015 Campos Racing ESP FEA 20 ESP SPR 19 AUT FEA Kesk. AUT SPR 16 GBR FEA GBR SPR HUN FEA 21 HUN SPR Kesk. BEL FEA BEL SPR ITA FEA ITA SPR RUS FEA RUS SPR BHR FEA BHR SPR ABU FEA ABU SPR 0 30. ==Lähteet== ==Aiheesta muualla== *Samin Gomez Briceno Driver Database -sivustolla. Luokka:GP3-kuljettajat Luokka:Venezuelalaiset autourheilijat Luokka:Vuonna 1992 syntyneet Luokka:Elävät henkilöt
Tiikeri (sarjakuva)

Tiikeri () on yhdysvaltalaisen Bud Blaken vuosina 1965–2004 piirtämä strippisarjakuva. Sarjan kaikki henkilöhahmot ovat lapsia, ja sen huumori on arkista ja viatonta. Sarjaa levitti King Features Syndicate -sarjakuvasyndikaatti, ja se ilmestyi parhaimmillaan 1970-luvulla noin 400:ssä lehdessä eri puolilla maailmaa. Blaken eläköidyttyä sarja jatkui uusintoina ja hänen kuollessaan joulukuussa 2005 se ilmestyi yhä noin sadassa lehdessä. Suomessa sitä julkaisi muun muassa Helsingin Sanomat vuodesta 1965 alkaen. Tiikerissä on arvostettu varsinkin sen taitavaa piirrostyötä. Sarja palkittiin Yhdysvalloissa vuoden parhaana huumorisarjakuvana kolmesti, vuosina 1970, 1978 ja 2000.Blaken muistokirjoitus Helsingin Sanomissa Helsingin Sanomat. Viitattu 15.10.2012.Jyrki Vainio: Tiikerin piirtäjä Bud Blake kuoli Kvaak.fi 29.12.2005. Viitattu 15.10.2012. Sarjan päähenkilö on Tiikeri-niminen lippalakkipäinen poika ja muut hahmot ovat hänen kavereitaan. ==Lähteet== Luokka:Yhdysvaltalainen sarjakuva Luokka:Strippisarjakuva
VMU

VMU tai Visual Memory Unit on muistikortti Sega Dreamcastille. VMU:lla on eri nimi eri alueilla: * Japani = Visual Memory System (VMS) * Pohjois-Amerikka = Visual Memory Unit (VMU) * Eurooppa = Visual Memory (VM) Sega suunnitteli aiemmin laitteen nimeksi VMS kaikilla alueilla, mutta kyseinen markkinointinimi oli jo käytössä Digital Equipment Corporationin VMS- käyttöjärjestelmässä. Laitteessa on myös pieni näyttö ja D-pad -ohjain. Konsoliin kytkettynä se voi toimia pienenä lisänäyttönä ja irrotettuna se voi toimia käsikonsolina. Laitetta kritisoitiin sen korkean hinnan vuoksi: hinnasta huolimatta sille voi tallettaa 1 megabitin (128 kilotavun) verran tietoa. == Lähteet == Luokka:Segan pelikonsolit Luokka:Videopelien lisälaitteet sv:Sega Dreamcast#VMU
Lehtosuikerosammal

Lehtosuikerosammal (Brachythecium rutabulum) on lehtisammallaji suikerosammalten heimossa (Brachytheciaceae). Sitä esiintyy lähes koko maailmassa lauhkeilla ja viileillä alueilla. Lehtosuikerosammal kasvaa viidestä viiteentoista senttimetriä pitkäksi ja haaroo usein tiheän pensasmaisesti. Kasvutapa on alustanmyötäinen, sivuhaarat kohenevat. Sammal on vaalean vihreän värinen ja voimakaskiiltoinen. Lehdet ovat leveän soikeita, kuperia, kapeakärkisiä ja hyvin hienohampaisia. Lehden keskisuoni ulottuu puoleen väliin lehteä. Ne ovat kuivana poimuisia. Itiöpesäkkeen perä on karhea, pesäke on vaakasuora, harjuinen ja ruskea. Lehtosuikerosammal on ravinteisuusvaatimukseltaan mesotrofi. Se kasvaa lehdoissa, lehtomaisissa metsissä, lehtokorvissa jne. kostealla maalla, lehtipuun tyvillä ja kivellä. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Jahns, Hans Martin 1982: Sanikkaiset Sammalet Jäkälät Pohjois-, Keski- ja Länsi-Euroopassa. Helsinki Otava. === Viitteet === == Aiheesta muualla == Kuvalinkit: * Pinkka – Lajintuntemuksen oppimisympäristö: Lehtosuikerosammal (Brachythecium rutabulum) Luokka:Suikerosammalet (heimo)
Society Hill (Philadelphia)

Society Hill on Philadelphian kaupunginosa lähellä kaupungin keskustaa. Society Hillin alueella on Yhdysvaltain parhaiten säilynyt 1700-luvun ja 1800-luvun alun arkkitehtuurin keskittymä. Society Hill käsittää käytännössä William Pennin alkuperäisen kaupungin kaakkoisosan. Se sai nimensä Free Society of Tradersilta, joka oli siirtokunnan kehityksen huolehtimiseen vuonna 1682 perustettu yritys. Penn myönsi yritykselle noin 40,5 hehtaaria maita, johon kuului kukkula, jota alettiin kutsua nimellä Society’s Hill. Aluetta alettiin kutsua samalla nimellä, vaikka yritys lopetti toimintansa 1723. Society Hill oli 1800-luvun puoliväliin asti melko vakaa yhteisö, jossa yhteiskunnallisesti ja taloudellisesti eriasemaiset henkilöt asuivat lähekkäin. Philadelphian joukkoliikenne kehittyi 1800-luvulla, ja koko kaupungissa alkoi muuttoliikenne vuosisadan loppupuolella, kun hyvätuloiset alkoivat muuttaa uusille asuinalueille. Society Hilliin saapui 1890- ja 1900-luvuilla uusia asukkaita Itä-Euroopasta, Venäjältä ja Italiasta. Monet uudet asukkaat muokkasivat talojen pohjakerroksista kauppoja, mutta alueelta ei kuitenkaan laajamittaisesti purettu vanhoja rakennuksia uusien tieltä. Vaikka Society Hillillä pyrittiin kohentamaan rappeutuvia taloja, alueen kunto heikkeni selvästi 1900-luvun alussa. Se oli 1950-luvulle mennessä slummiutunut pahoin, ja siellä asui lähinnä maahanmuuttajia ja vähemmistöjä. Toisen maailmansodan jälkeen Philadelphiassa tarvittiin lisää asuinrakennuksia, ja kaupungin päättäjät ottivat Society Hillin kohteekseen. He totesivat alueen potentiaalin koko kaupungin uudistajana. Society Hillillä aloitettiin 1958 liittovaltion rahoituksella laajamittaiset uudistustyöt. Se oli ensimmäisiä Yhdysvalloissa toteutettuja asuinalueiden uudistuksia, joka keskittyi vanhojen rakennusten restaurointiin. == Lähteet == == Aiheesta muualla == *Society Hill Civic Luokka:Philadelphian kaupunginosat
Jääpallon Suomensarja 1945

Jääpallon Suomensarja 1945 oli ensimmäinen kausi, kun toiseksi korkeinta sarjatasoa pelattiin Suomensarja-nimellä. Sarjassa pelasi kymmenen joukkuetta jotka oli jaettu kolmeen lohkoon. Palloliitto ja Työväen Urheiluliitto tekivät sodan jälkeisenä kautena yhteistyötä, ja mestaruussarjassa pelasi neljä TUL:n seuraa. Aluksi Suomensarjaankin oli tarkoitus osallistua myös viisi seuraa TUL:n puolelta, jolloin joukkuemäärä olisi noussut viiteentoista. TUL:n seurat eivät kuitenkaan osallistuneet Suomensarjaan jolloin sarja pelattiin kymmenen joukkueen kesken. Yhteensä neljä seuraa nousi seuraavan kauden mestaruussarjaan. Mestaruussarjapaikan onnistuivat lunastamaan Porin Kärpät, Rauman Pallo-Iirot, Helsingin Palloseura ja Kuopion Pallo-Toverit. Alemmalle sarjatasolle maakuntasarjaan ei pudonnut mikään joukkue. == Suomensarja == ===Etelälohko=== Joukkue O V T H Maalit P HPS KoPS LL Helsingin Palloseura 4 4 0 0 29-3 8 4-1 4-1 Kotkan Palloseura 4 1 1 2 10-13 3 1-7 6-0 Lahden Luistelijat 4 0 1 3 3-26 1 0-14 2-2 ===Itälohko=== Joukkue O V T H Maalit P KPT MP SaPKo Kuopion Pallo-Toverit 4 3 0 1 9-7 8 2-4 3-2 Mikkelin Palloilijat 4 2 0 2 14-14 4 0-2 4-0 Savonlinnan Pallokerho 4 1 0 2 13-15 2 1-2 4-6 ===Länsilohko=== Joukkue O V T H Maalit P Kärpät Iirot VPV PoPa Porin Kärpät 3 2 1 0 13-8 5 5-2 4-4 4-2 Rauman Pallo-Iirot 3 2 0 1 14-10 4 9-3 3-2 Vaasan Pallo-Veikot 3 1 1 1 15-17 3 8-4 Porin Palloilijat 3 0 0 3 8-15 0 HPS, KPT, Kärpät ja P-Iirot nousivat mestaruussarjaan. MP karsi mestaruussarjapaikasta lohkossaan viimeiseksi jääneen LUM:n kanssa joulukuussa 1945. LUM voitti ottelun 14–0 ja säilytti sarjapaikkansa. ==Lähteet== 1945 Luokka:Vuoden 1945 jääpallo
Laura Pyrrö

Laura Liisa Pyrrö (s. 21. heinäkuuta 1978 Luumäki) on suomalainen oopperalaulaja, äänialaltaan sopraano. ==Henkilöhistoria== Pyrrö syntyi erikoislääkäri Ilkka Pyrrön ja musiikin ja filosofian maisteri Katriina Pyrrön perheeseen. Hän suoritti yhdysvaltalaisen ylioppilastutkinnon 1996 ja tuli ylioppilaaksi Suomessa 1998. Pyrrö valmistui musiikin maisteriksi Sibelius- Akatemian oopperakoulutuksesta vuonna 2007, suorittaen kaikki laulututkintonsa erinomaisin arvosanoin. Hänen opettajinaan ovat toimineet mm. Liisa Linko- Malmio, Ritva Auvinen, Elizabeth Norberg-Schulz ja Marjut Hannula; mestarikursseista mainittakoon Gundula Janowitz, Helena Döse ja Udo Reinemann. Kaudella 2006-2007 Pyrrö osallistui kansainväliselle liedin mestariluokalle Conservatorium van Amsterdamissa Hollannissa. Pyrrö kuuluu vuonna 2011 perustetun Ooppera Artico ry:n perustajajäseniin ja toimii yhdistyksen puheenjohtajana. ==Ura== Pyrrö on esiintynyt mm. Suomen Kansallisoopperassa, Savonlinnan oopperajuhlilla ja Opera Cava -festivaaleilla sekä ulkomailla Dalhallan oopperafestivaaleilla Ruotsissa ja Brasovin oopperassa Romaniassa. Hänen roolejaan ovat olleet mm. Mozartin Taikahuilun Pamina, Bizet’n Carmenin Micaela, Straussin Lepakon Rosalinde, Janácekin Ovelan ketun Kettu ja Poulencin monologiooppera La Voix humaine. Jukka Linkolan Hallin Janne -oopperan kantaesityksessä Pyrrö lauloi naispääroolin Santran. Pyrrön repertuaariin kuuluu oopperan lisäksi liediä, operettia, kirkkomusiikkia, modernia ja barokin ajan musiikkia sekä klassista musikaalia. Pyrrö on myös esiintynyt musiikkiteatterirooleissa mm. Helsingin Kaupunginteatterissa ja Teatteri Imatrassa. Esitetyistä kirkollisista teoksista mainittakoon Bachin kantaatti Jauchzet Gott in allen Landen ja Johannespassio, Rossinin ja Pergolesin Stabat Materit sekä Mozartin c-mollimessu ja motetti Exsultate, jubilate. Pyrrö on esiintynyt useimpien Suomen kaupunginorkestereiden solistina ja kotimaan lisäksi konsertoinut mm. Ruotsissa, Virossa, Venäjällä, Hollannissa, Unkarissa, Islannissa ja Yhdysvalloissa. Syksyllä 2010 Nova Records julkaisi Pyrrön levyn Oskar Merikannon yksinlauluista. Pyrrö osallistui 2014 musiikkikilpailuun Tähdet, tähdet, jossa hän esitti eri musiikkigenrejä aina Rap-musiikista oopperaan ja heavyrokkiin. Vuonna 2002 Pyrrö voitti ensimmäisen palkinnon Timo Mustakallio -laulukilpailussa. == Lähteet == == Aiheesta muualla == * Laura Pyrrön kotisivut Luokka:Suomalaiset sopraanot Luokka:Vuonna 1978 syntyneet Luokka:Elävät henkilöt
Mäntyluodon telakka

Mäntyluodon telakka on Porissa Mäntyluodon kaupunginosassa sijaitseva telakka. Sen omistaa nykyään Pori Offshore Constructions eli käytännössä telakan toimiva johto, jolle ranskalainen Technip S.A. myi sen heinäkuussa 2018.https://yle.fi/uutiset/3-10317769 Mäntyluodon telakka on historiansa aikana keskittynyt lähinnä öljynporauslauttojen, vähitellen yhä enemmän spar- tyyppisten lauttojen runko-osien ja muiden offshore-rakenteiden valmistamiseen. Historiansa aikana telakalta on valmistunut 22 öljynporauslauttaa, 10 spar-lautan runkoa sekä kaksi monitoimialusta. Lisäksi se on tehnyt erilaisia öljyntuotantolauttojen osia ja muita suuria teräsrakenteita. ==Nykyinen toiminta== Mäntyluodon telakka on yksi maailman merkittävimpiä spar-lauttojen runkojen valmistajia. 2000-luvulla se on toimittanut useita runkoja lähinnä Meksikonlahdelle. Telakan asiakkaita ovat maailman suurimpiin lukeutuvat öljy-yhtiöt, kuten British Petroleum, Kerr- McGee, ExxonMobil, Chevron ja Shell. ==Historia== Telakka sai alkunsa vuonna 1972, kun Rauma-Repola aloitti Mäntyluodossa öljynporauslauttojen valmistamisen. Lauttoja toimitettiin lähinnä Neuvostoliittoon sekä myöhemmin myös Pohjanmeren öljykentille. Telakalla valmistui muun muassa vuonna 2011 Ohotanmerellä uponnut Kolskaja-niminen lautta. Vuonna 1974 Rauma-Repola yhdisti Mäntyluodon telakkaan omistukseensa hankkiman Reposaaren konepajan telakan, joka toimi myös Porissa. Rauma-Repolan ja Yhtyneiden Paperitehtaiden fuusion jälkeen vuonna 1991 siirtyi Mäntyluodon telakka Rauma-Repolan muun metalli- ja konepajatoiminnan tavoin uuden Rauma Oy:n haltuun. Se luopui myöhemmin telakasta ja omistajaksi tuli norjalainen Aker Maritime. Vuoteen 1999 saakka Mäntyluodon telakka toimi nimellä Aker Mäntyluoto Oy, jonka jälkeen se siirtyi ranskalaisen Coflexipin omistukseen. Coflexip yhdistyi pian toisen ranskalaisyrityksen Technipin kanssa ja telakka alkoi toimimaan nimellä Mäntyluoto Works. Vuonna 2004 Mäntyluoto Works sulautui emoyhtiöönsä Technip Rauma Offshoreen ja samalla molempien nimi muutettiin nykyiseen muotoon Technip Offshore Finland Oy. ==Lähteet== *Technip Offshore Finlandin kotisivut ===Viitteet=== Luokka:Suomen telakat Luokka:Porin rakennukset ja rakennelmat
Alex Kunnari

Alex Kunnari (s. 1974) on suomalainen elektronisen musiikin artisti ja DJ. Klubien ja yökerhojen lisäksi hänen kappaleensa ovat menestyneet myös radioiden soittolistoilla. Hän on esiintynyt Suomen lisäksi myös muissa maissa. == Elämä ja ura == Kunnari on palkittu useita kertoja: muun muassa Discopress on valinnut hänet vuoden DJ:ksi vuonna 2009 ja YleX vuoden kotimaiseksi DJ-artistiksi vuonna 2012. City on valinnut hänet parhaaksi DJ- artistiksi 2000-luvulla, ja ”City of Sin” -musiikkivideo on ollut ehdolla Emma-gaalassa vuonna 2014. Kunnari on myös yksi tunnetun konemusiikkitapahtuma Summer Sound Festivalin järjestäjistä. === Rikokset === Vuonna 2015 Kunnari sai tuomion raiskauksesta. Käräjäoikeus tuomitsi hänelle vuoden ja kolme kuukautta ehdollista vankeutta. Vuonna 2018 Kunnari sai haasteen Helsingin käräjäoikeuteen, jossa häntä syytetään sekä törkeästä kirjanpitorikoksesta että törkeästä veropetoksesta. Tapausta käsitellään käräjillä vuoden 2019 lokakuussa. Kunnari sai potkut radioasema Kissiltä joulukuussa 2018 hänen rikollisen taustansa tultua julki. == Diskografia == === Singlet === * 2007: ”Lifter” * 2008: ”Unstable” * 2008: ”Breathe in” (feat. Mia Permanto) * 2009: ”Eternity” * 2009: ”Last Sunrise” * 2011: ”New Life” * 2011: ”Helsinki” * 2011: ”Lost” * 2011: ”You and Me” (feat. Emma Lock) * 2011: ”Music” * 2011: ”Taste the Sun” (feat. Ben Andreas) * 2012: ”Colors” * 2012: ”Sweet Melody” (feat. Jon Hall) * 2013: ”Bounce” * 2014: ”Fly Away” (feat. Jimmy W & Jacob Luttrell) * 2015: ”Ibiza2Vegas” * 2015: ”Runaway Train” * 2016: ”Lifter 2016” * 2016: ”In The Deep” (feat. Tiff Lacey) * 2017: ”1990” * 2017: ”Come Alive” * 2017: ”The Island” * 2017: ”Escape” * 2017: ”Wake Me Up” (feat. Tim Hilberts) * 2017: ”Code Black” * 2017: ”Stays the Same” (feat. Jennifer Rene) * 2017: ”Las Salinas” * 2017: ”Formentera” * 2018: ”Sundown” * 2018: ”This Fire” (feat. Mike Schmid) * 2019: ”Gotta Get Away” (feat. Eric Lumiere) ==== Alex Kunnari & Heikki L ==== * 2010: ”Rising” * 2010: ”Brand New Day” (feat. Max’C) * 2013: ”City of Sin” (Feat. Joel Madden) == Lähteet == == Aiheesta muualla == * Alex Kunnarin kotisivut Luokka:Suomalaiset DJ:t Luokka:Suomalaiset elektronisen musiikin artistit Luokka:Suomalaiset rikolliset Luokka:Seksuaalirikoksista tuomitut henkilöt Luokka:Vuonna 1974 syntyneet Luokka:Elävät henkilöt
PW/S Vispilä

PW/S Vispilä on JT-Linen risteilyalus, joka operoi kesäaikaan reittiliikennettä Helsingin Kauppatorilta Korkeasaaren eläintarhaan. Vispilä palasi Korkeasaaren-reitille toukokuussa 2022 usean vuoden tauon jälkeen. Laivan on rakentanut Virroilla Virto-hitsaus ky vuonna 1993, Helsingin Vesibussit oy:n tilauksesta. Alus on alumiinirunkoinen nykyajan siipiratasalus. Alukseen mahtuu enintään 250 matkustajaa ja risteilykäytössä suosituksena 90 matkustajaa. == Kuvia == Tiedosto:PWS Vispilä.jpg|PW/S Vispilä matkalla kohti Kauppatorin laituria. Tiedosto:Vispilä, Helsinki 20230805.jpg|Vispilä Kauppatorin edustalla. Tiedosto:11-07-31-helsinki-by- RalfR-096.jpg|Kuva Vispilän perästä, jossa näkyy selkeästi laivan siipiratas. Tiedosto:Helsinki 2009 PD 0337.JPG|Vispilä Kauppatorin laiturissa. ==Lähteet== Luokka:Siipiratasalukset Luokka:Korkeasaari
Orgazmo – seksin supersankari

Orgazmo – seksin supersankari (Orgazmo) on vuonna 1997 ilmestynyt komediaelokuva. Elokuvan ovat käsikirjoittaneet animaatiosarja South Parkin luojat Trey Parker ja Matt Stone, joista Parker myös ohjasi elokuvan. == Aiheesta muualla == * * * Luokka:Vuoden 1997 yhdysvaltalaiset elokuvat Luokka:Yhdysvaltalaiset komediaelokuvat Luokka:Trey Parkerin ohjaamat elokuvat Luokka:Supersankarielokuvat Luokka:Seksikomediat Luokka:Elokuvat elokuvanteosta
Būtingėn öljyterminaali

Būtingėn öljyterminaali (, LOCODE: LT BOT; YK:n listalla paikka kirjattu nimellä Botingé, ei Butingé) on Liettuan luoteisosassa lähellä Latvian rajaa sijaitseva raakaöljyn maahantuontiterminaali. Terminaali on rahtimäärältään Liettuan toiseksi suurin merisatama, vaikkei terminaaliin kuulukaan varsinaisia satamalaitureita rannalla. ==Poiju öljytankkerille avomerellä ja öljysäiliöt maissa== Būtingėn terminaalin öljytankkerin purkupaikka on käytännössä 7,3 kilometriä rantaviivasta avomerelle päin sijaitseva tuulensuojaton tankkerin kiinnittäytymispoiju lastausputkistoineen. Poiju sijaitsee noin merimailin Latvian merirajan eteläpuolella. Maahantuotava raakaöljy siirretään säiliöalukselta poijulta alkavaa siirtoputkea pitkin rannikolla oleviin öljyterminaalin säiliöihin; purkua ohjataan osaltaan öljyterminaalin maalla sijaitsevalta kontrolliasemalta. Tyypillisesti 1–2 hinaajaa avustaa tankkeria kiinnittäytymisen ja purkamisen aikana. Öljyterminaali ja sieltä Mažeikiaihin johtava yli 80 kilometrin öljyputkilinja rakennettiin aikoinaan, kun Liettuan pohjoisrajan tuntumassa sijaitsevan, Baltian maiden ainoan eli Mažeikiain öljynjalostamon käyttämän raakaöljyn toimitukset Ystävyys-öljyputken Baltian haaran kautta kangertelivat ja sittemmin loppuivat Valko-Venäjää pidemmälle. Tämä öljyputken haara johtaa Venäjän Brjanskin alueelta ensin Valko-Venäjän Navapolatskiin, josta se jatkaa Biržain kautta Latvian Klaipėdaan ja Liettuan Mažeikiaihin. Öljyterminaali ja öljynjalostamo ovat nykyään osa liettualaista ORLEN Lietuva -öljy-yhtiötä, joka kuuluu puolalaiseen PKN Orlen -öljykonserniin. ==Rahtimäärät== Būtingėn terminaali on rahtimäärältään Liettuan toiseksi suurin satama Klaipėdan sataman jälkeen. Joskus liettualaisissa tilastoissa öljyterminaalin rahtimäärät luetaan osaksi Klaipėdan sataman tilastoarvoja. Būtingėn öljyterminaalin vuosittainen rahtimäärä: vuosi 2003 2004 2005 2006 2007 2008 2009 2010 2011 1–8/2012 miljoonaa tonnia 10,7 7,2 6,1 5,9 4,6 9,1 8,4 9,0 8,9 5,1 == Lähteet== ==Aiheesta muualla== *Öljyputkiyhtiön kuvaus terminaalista (pdf) (pipelinesystems.com) *Orlen Lietuva (orlenlietuva.lt) Luokka:Liettuan satamat Luokka:Klaipėdan lääni
Rabii al-Lafi

Rabii al-Lafi (s. 24. heinäkuuta 1991) on libyalainen jalkapalloilija. Puolustajana pelaava al-Lafi edustaa Tunisian pääsarjassa pelaavaa Club Africainia. Hän kuului Libyan maajoukkueessa vuoden 2012 Afrikan- mestaruuskilpailussa. ==Seurajoukkueura== Al-Lafi aloitti uransa Al-Ahlissa vuonna 2007. Hän pelasi seurassa neljän kauden verran, kunnes kesällä 2011 siirtyi Tunisiaan, Club Africainiin. ==Lähteet== * National Football Teams Luokka:Libyalaiset jalkapalloilijat Luokka:Vuonna 1991 syntyneet Luokka:Elävät henkilöt
Mestari (vuoden 1992 elokuva)

Mestari on Anssi Mänttärin ohjaama elokuva vuodelta 1992. Se on Mänttärin 15. pitkä elokuva ja siihenastisista kallein. Se kertoo Matti Nykästä muistuttavan huippu-urheilijan ympärillä pyörivästä ilmiöstä.Muut tiedot, Elonet.fi, viitattu 16.10.2012 Käsikirjoitus on toimittaja Antti Arven ideoima, ja sen pohjalta Mänttäri muokkasi lopullisen käsikirjoituksen. Alkuun mäkihyppääjä oli elokuvassa keskeinen, mutta Arven ehdotuksesta keskeiseksi nousi toimittaja. ==Arviot== Aikalaisvastaanotto oli ristiriitaista. Toisaalta elokuvaa luonnehdittiin roskafiliksi, joka rahastaa yleisöä härskisti samoilla menetelmillä, joita siinä arvostellaan. Toisaalta epäkunnioittavaa huumoria pidetään tarpeellisena.Arviot, Elonet.fi, viitattu 16.10.2012 ==Näyttelijät== ==Lähteet== ==Aiheesta muualla== * Luokka:Matti Nykänen Luokka:Vuoden 1992 suomalaiset elokuvat Luokka:Suomalaiset draamaelokuvat Luokka:Anssi Mänttärin ohjaamat elokuvat Luokka:Päihdeaiheiset elokuvat
Operaatio Freshman

Operaatio Freshman (keltanokka) oli liittoutuneiden operaatio natsi-Saksan ydinohjelman estämiseksi. Operaatio Freshman käynnistyi 19. marraskuuta 1942. Tarkoituksena oli pudottaa purjelentokoneista 15 miestä operaatio Grousen miesten seuraksi. Huonossa säässä koneet syöksyivät maahan ja Gestapo (natsien poliisi) nappasi henkiin jääneet. Grousen miehillä oli parempi tuuri – he selvisivät talvesta luolan suojissa jäkälää syöden. Freshman
HMS Diomede (F16)

HMS Diomede (viirinumero F16) oli Britannian kuninkaallisen laivaston Leander- luokan fregatti. == Valmistus == Alus tilattiin Yarrow Shipbuildersilta Scotstounista, missä köli laskettiin 30. tammikuuta 1968. Se laskettiin vesille 15. huhtikuuta 1969 ja valmistui 2. huhtikuuta 1971.Meyer, C. J. s. 112 == Palvelus == Alus myytiin 1988 Pakistanille, joka liitti sen laivastoonsa nimellä Shamsheer. == Lähteet == * * === Viitteet === Luokka:Leander-luokan fregatit Luokka:Yarrow’n valmistamat alukset
HMS Ariadne (F72)

HMS Ariadne (viirinumero F72) oli Britannian kuninkaallisen laivaston Leander- luokan fregatti. == Valmistus == Alus tilattiin Yarrow Shipbuildersilta Scotstounista, missä köli laskettiin 1. marraskuuta 1969. Se laskettiin vesille 10. syyskuuta 1971 ja valmistui 10. helmikuuta 1973.Meyer, C. J. s. 112 == Palvelus == Alus myytiin 1992 Chilelle, joka liitti sen laivastoonsa nimellä General Baquedano. == Lähteet == * * === Viitteet === Luokka:Leander- luokan fregatit Luokka:Yarrow’n valmistamat alukset
Elovainio (täsmennyssivu)

Elovainio viittaa muun muassa seuraaviin: *Elovainio, kaupunginosa Ylöjärvellä *Liisa Elovainio (s. 1939), suomalainen lääkäri, terveysvalistaja ja lääkintöneuvos *Mauri Elovainio (1936–2023), suomalainen kunniakonsuli, yhteiskuntatieteilijä, yritysjohtaja, kulttuuri- ja urheiluvaikuttaja *Risto Elovainio, suomalainen urheilulääkäri.
Liisa Elovainio

Liisa Inkeri Elovainio (s. 5. kesäkuuta 1939 Pori) on suomalainen lääkintöneuvos, joka on ansioitunut erityisesti terveyskasvatuksen alalla. Hän on työskennellyt tutkijana, konsultoivana psykologina, terveyskasvatuslääkärinä Suomen Syöpäyhdistyksessä, ylilääkärinä lääkintöhallituksen terveyskasvatustoimistossa ja vuodesta 1987 alkaen Suomen Syöpäyhdistyksen, Syöpäsäätiön ja Syöpätautien tutkimussäätiön pääsihteerinä ja ollut myös kansainvälisten syöpäjärjestöjen luottamustehtävissä.Sosiaaliturvan kunniamitalit kahdeksalle alalla ansioituneelle, STKL, viitattu 16.10.2012 Elovainio on professori Inkeri Anttilan tytär.Humaani kriminalisti , SKR, viitattu 16.10.2012 ==Tunnustukset== * Sosiaaliturvan kunniamitali, 2003 * Suomen Valkoisen Ruusun I luokan ritarimerkki, 2011 * Pohjolan ja Suomi-yhtiöiden lääketieteen palkinto ==Lähteet== Luokka:Suomalaiset lääkärit Luokka:Elävät henkilöt Luokka:Vuonna 1939 syntyneet
HMS Bacchante (F69)

HMS Bacchante (viirinumero F69) oli Britannian kuninkaallisen laivaston Leander-luokan fregatti. == Valmistus == Alus tilattiin Vickers Armstrongilta Barrow-in-Furnessista, missä köli laskettiin 27. lokakuuta 1966. Alus laskettiin vesille 29. helmikuuta 1968 ja valmistui 17. lokakuuta 1969.Meyer, C. J. s. 112 == Palvelus == Alus myytiin 1982 Uudelle-Seelannille, joka liitti sen laivastoonsa nimellä HMNZS Wellington. == Lähteet == * * === Viitteet === Luokka:Leander-luokan fregatit Luokka:Vickersin valmistamat alukset
HMS Charybdis (F75)

HMS Charybdis (viirinumero F75) oli Britannian kuninkaallisen laivaston Leander-luokan fregatti. == Valmistus == Alus tilattiin Harland and Wolffilta Belfastista, missä köli laskettiin 27. tammikuuta 1967 telakkanumerolla 1 675Lynch, Jack s. 239. Alus laskettiin vesille 28. helmikuuta 1968 ja valmistui 2. kesäkuuta 1969.Meyer, C. J. s. 112 == Palvelus == Alus modernisoitiin kesäkuussa 1982. Se upotettiin maalilaivana kesäkuussa 1993. == Lähteet == * * * === Viitteet === Luokka:Leander-luokan fregatit Luokka:Harland and Wolffin valmistamat alukset
Risto Elovainio

Risto Olavi Elovainio (s. 30. maaliskuuta 1934 Oulu) on suomalainen lääkäri, joka tunnetaan erityisesti urheilulääkärinä.Elovainio, Risto Olavi, Suomen Lääkärit 2017, sivu 112, vastaava toimittaja Juuso Kekki, julkaisija Suomen Lääkäriliitto, ISSN 2323-9492 Elovainio aloitti 1960-luvun lopussa tieteelliset tutkimukset anabolisten steroidien vaikutuksista.Urheilu on vaietun vuosikymmenensä vanki, Kaleva.fi , viitattu 16.10.2012 Hän on urheilulääkäriCBA-koulutusjärjestelmä oli aikansa tuote, Slu.fi, viitattu 16.10.2012 ja on toiminut Suomen olympiajoukkueen lääkärinäErkki Aho, Päiväkirja, viitattu 16.10.2012. Hän on ollut Suomen Olympiakomitean lääketieteellisen komission puheenjohtajaHs.fi, digilehden arkistohaku, Uudet dopingväitteet outoja suomalaisille, Helsingin Sanomat 22.8.1994, viitattu 16.10.2012 ja kansallisen Antidopingtoimikunnan jäsen.Hs.fi, digilehden arkistohaku, Urheilun uupumaton suojelija, Helsingin Sanomat 28.3.2001, viitattu 16.10.2012 Elovainio tuli ylioppilaaksi vuonna 1954 Helsingissä ja valmistui lääketieteen lisensiaatiksi Helsingin yliopistossa vuonna 1962. Liikuntalääketieteen erikoislääkäri hänestä tuli vuonna 1988. Työskenneltyään kunnanlääkärinä ja apulaislääkärinä Elovainio toimi Helsingin Työterveyslaitoksen urheilulääkärinä vuodet 1965–1973 sekä ylilääkärinä Urheilulääketieteen säätiössä ja Helsingin urheilulääkäriasemalla 1974–1989. Ylioppilaiden terveydenhoitosäätiön palveluksessa hän oli yleislääkärinä vuodesta 1989 eläkkeelle lähtöön asti 1999. Olympiakomitean valmennustoimikunnassa Elovainio oli vuodet 1966–1980. Olympiakomitean vastaavana lääkärinä hän oli Grenoblessa 1968 ja Sapporossa 1972. Espoon kaupungin valtuustossa ja terveyslautakunnan jäsenenä Elovainio toimi vuosina 1981–1983. Elovainion vanhemmat olivat kirurgian erikoislääkäri ja lääketieteen tohtori Eino Edvard Elovainio ja pankkivirkailija Katri Annikki (o.s. Fagersten). Puoliso on valtiotieteiden tohtori ja kirjailija Päivi Elovainio (o.s. Myhrberg) vuodesta 1958. ==Lähteet== Luokka:Suomalaiset urheilulääkärit Luokka:Vuonna 1934 syntyneet Luokka:Elävät henkilöt
HMS Scylla (F71)

HMS Scylla (viirinumero F71) oli Britannian kuninkaallisen laivaston Leander- luokan fregatti. == Valmistus == Alus tilattiin Devonportin telakalta, missä köli laskettiin 17. toukokuuta 1967. Se laskettiin vesille 8. elokuuta 1968 ja valmistui 12. helmikuuta 1970.Meyer, C. J. s. 112 == Palvelus == Alus siirrettiin 1994 reserviin ja upotettiin sukelluskohteeksi Witsandinlahteen 27. maaliskuuta 2004. == Lähteet == * * === Viitteet === Luokka:Leander-luokan fregatit Luokka:Devonportissa valmistetut alukset
Operaation suhteen suljettu joukko

Lukujoukko on suljettu operaation suhteen, jos n-muuttujan operaatio eli funktio f, jonka muuttujat saadaan samasta joukosta S, antaa tulokseksi luvun, joka myös kuuluu joukkoon S. Tämä voidaan merkitä :f: S^n \rightarrow S ja :f(x_1, x_2,...,x_n)=a, missä x_1, x_2,..., x_n, a \in S. ==Esimerkkejä== Binäärioperaatioissa \star on kyse kaksimuuttujaisesta funktiosta \star: S \times S \rightarrow S eli merkinnästä a \star b, jonka tulos kuuluu tai ei kuulu samaan joukkoon S. Vähennyslaskun laskuoperaatio luonnollisten lukujen joukossa eli pari (\N,-) ei ole suljettu vähennyslaskuoperaation suhteen, koska vähennettäessä pienemmästä luvusta suurempi, saadaan tuloseksi negatiivinen kokonaisluku, joka ei kuulu luonnollisiin lukuihin. Yhteenlaskun suhteen luonnolliset luvut, eli pari (\N,+), muodostavat suljetun joukon, koska kahden pienen luonnollisen luvun summa on aina suurempi luku, joka kuuluu aina luonnollisiin lukuihin. Vastaavasti voidaan todeta, että kahden luvun kertolasku (\N,*) on suljettu operaation suhteen. Jakolasku (\N,\div) taas ei ole suljettu operaation suhteen, koska tulokseksi tuleva murtoluku ei ole aina luonnollinen luku. Kokonaisluvut on suljettu joukko yhteen-, vähennys- ja kertolukujen suhteen eli (\Z,+), (\Z,-) ja (\Z,*). Jakolasku on suljettu joukko kaikkien- tai positiivisten rationaalilukujen joukossa eli (\Q,\div) ja (\Q_+,\div). Luonnollisten lukujen osajoukko parilliset luvut on yhteen- ja kertolaskun suhteen suljettu joukko. Jos parilliset luvut sisältävät myös negatiiviset parilliset luvut, on se suljettu myös vähennyslaskun suhteen. ==Aiheesta lisää== * Esimerkkejä renkaista tai pdf * Ryhmä (algebra) * BOOLEN ALGEBROISTA * Closure Property * set closed under an operation * binary operations * Operation whith whole numbers * How To Teach Algebraic Closure * Katso myös suljettu joukko Luokka:Algebra de:Abgeschlossenheit en:Closure (mathematics) es:Operación interna fa:بستار (ریاضی) fr:Clôture (mathématiques) ko:닫힘 (수학) hr:Zatvorenost (matematika) is:Lokun it:Proprietà di chiusura he:סגירות (אלגברה) nl:Afsluiting (wiskunde) ja:生成 (数学) pl:Działanie wewnętrzne pt:Fechamento ru:Замыкание (алгебра) sr:Затвореност (математика) ta:அடைவுப் பண்பு uk:Замикання (математика) zh:闭包 (数学)
Konnakrotit

Konnakrotit (Chaunacidae) on krottikaloihin kuuluva heimo. Heimon lajeja tavataan kaikista lämpimistä ja lauhkeista valtameristä läheltä rannikkoa. Se on alalahkonsa Chaunacoidei ainoa heimo. ==Lajit ja anatomia== Konnakrottien heimoon kuuluu 2 sukua ja 14 lajia. Lajeja ovat muun muassa konnakrotti (Chaunax fimbriatus) ja rusokonnakrotti (C. pictus). Heimon lajit ovat pienehköjä kaloja, jotka saavuttavat korkeintaan 30-35 cm:n pituuden, yleensä ne jäävät noin 15 cm pitkiksi. Ruumis on muodoltaan pallomainen ja iho on löysä. Suu on hyvin suurikokoinen ja kidusaukko sijaitsee ruumiin takaosassa. Konnakrottilajien ensimmäinen selkäevän ruoto on pidentynyt, mutta ei yhtä pitkä kuin monilla muilla krottikaloilla. Sen kärjessä on bioluminoiva elin. Heimon kalat voivat vetää elimen päässään olevaan onkaloon. Selkäevä on lyhyehkö. Heimon lajien ruumiissa on aistihuokosia, jotka muodostavat avoimen aistikanavasysteemin. Väriltään konnakrottilajit ovat tyypillisesti vaaleanpunaisia tai oransseja ja ruumiissa voi olla vaaleampia keltaisia tai oliivinvihreitä pilkkuja. == Levinneisyys ja elintavat == Konnakrottilajeja tavataan lämpimistä vesistä Atlantista, Intian valtamerestä ja Tyynestämerestä. Ne elävät yksinään lähellä pohjaa mannerjalustoilla 90-2 600 metrin syvyydessä merenpinnasta. Heimon kalat syövät kaloja ja selkärangattomia eläimiä, joita ne houkuttelevat valoelimensä avulla. ==Lähteet== Luokka:Krottikalat
HMNZS Waikato

HMNZS Waikato (viirinumero F55) oli Uuden-Seelannin kuninkaallisen laivaston Leander-luokan fregatti. == Valmistus == Alus tilattiin 1963 Belfastista Harland and Wolffilta, missä köli laskettiin 10. tammikuuta 1964 telakkanumerolla 1 004\. Alus laskettiin vesille 18. helmikuuta 1965 ja otettiin palvelukseen 16. syyskuuta 1966.Gardiner, Robert s. 284 Alus valmistui kolme päivää myöhemmin 19. syyskuuta.Lynch 2012 s. 237 == Palvelus == Alus upotettiin keinotekoiseksi riutaksi 18. joulukuuta 2000 Tutukakaan. == Lähteet == * * === Viitteet === Luokka:Uuden-Seelannin laivaston Leander- luokan fregatit Luokka:Harland and Wolffin valmistamat alukset